
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1827 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Κέντρου Προσχολικής Αγωγής Παιδικών και 


Βρεφονηπιακών Σταθμών Δήμου Φιλιππιάδας, Ν. 

Πρέβεζας. 1 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Πάργας, Νομού Πρέβεζας. 2 

Τροποποίηση της συστατικής πράξης της αμιγούς επι¬ 
χείρησης του Δήμου Κοιλάδος Ν. Λάρισας με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ 
ΑΝΑΠΤΥΞΗΣ ΚΟΙΛΑΔΟΣ (Δ.Ε.ΑΓ.Α.Κ.)». 3 


ΑΠΟΦΑΣΕΙ Σ 

Αριθ. 7298 (1) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Κέντρου Προσχολικής Αγωγής Παιδικών και Βρε¬ 
φονηπιακών Σταθμών Δήμου Φιλιππιάδας, Ν. Πρέβε¬ 
ζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 12 Ν. 2880/2001 (ΦΕΚ 9/τ. Α/30.1.2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

2. Του άρθρου 9 του Ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

3. Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις. 

4. Του Ν. 1431/1984 (ΦΕΚ46/τ. Α716.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 


5. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

6. Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

7. Των Π.Δ./των 50/2001 (ΦΕΚ 39/Α'/5.3.2001) «Καθορι¬ 
σμός των προσόντων διορισμού σε θέσεις φορέων του 
Δημοσίου Τομέα», 37 α/1987 (ΦΕΚ 11/Α71987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημοσίου δικαίου και στους υπαλλήλους των 
Ο.Τ.Α. και προσαρμογή στις ρυθμίσεις του Ν. 1586/1986» 
και 22/1990 (ΦΕΚ 7/ Α71990) «Μερική επέκταση διατάξε¬ 
ων - που ισχύουν για τους Δημοσίους Υπαλλήλους και 
τους υπαλλήλους των άλλων νομικών προσώπων δημοσί¬ 
ου δικαίου και στους υπαλλήλους των Ο. Τ. Α.» όπως ισχύ¬ 
ουν κάθε φορά. 

8. Των άρθρων 26,98 και 203 του Δ.Κ.Κ. (Π.Δ. 410/1995) 
,όπως ισχύουν. 

9. Του υπ’ αριθ. 276/1985 Π.Δ/τος (ΦΕΚ 102/1986 τ.Α') 
«Δυναμικότητα και σύνθεση προσωπικού Κρατικών Παιδι¬ 
κών Σταθμών, Ίδρυση Βρεφικών Τμημάτων» και του 
92/1989 Π.Δ/τος (41/1989 τ. Α') , με το οποίο τροποποιή¬ 
θηκε το προηγούμενο ως προς τη δυναμικότητα του ανω¬ 
τέρω Παιδικού Σταθμού. 

10. Τις υπ’ αριθμ. 2813/3.6.1987 (ΦΕΚ 22/Β71987) και 
Γ2β/5466/5.12.1988 (ΦΕΚ 900/Β71988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι¬ 
στοιχία των οργανικών μονάδων διαφορετικής ονομασίας 
ιδρυμάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις Διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

11. Την υπ’ αριθ. 2078920/9085/0022/1989 Κ.Υ.Α. Περί 
χορήγησης ειδών ατομικής προστασίας στους Υπαλλή¬ 
λους του Νομικού Προσώπου καθώς τροποποιήθηκε 
Κ.Υ.Α. Οικ. 8653/21.2.1997 Φ.Ε.Κ. 176/Β7 

12. Την υπ’ αριθ. Γ2/2397/1987 Υπουργική απόφαση για 
την πρόσληψη Βρεφονηπιοκόμων αποκλειστικά. 

13. Τον Ν. 2307/1995 άρθρο 8 παράγραφο 12 που αφο¬ 
ρά τον χρόνο εργασίας. 

14. Το υπ’ αριθμ. 614/19.5.2003 Φ.Ε.Κ. τεύχος δεύτερο 
(Ίδρυσηςτου Νομικού Προσώπου). 

15. Την υπ’ αριθμ. 20921/19.9.2001 απόφαση του Γενι¬ 
κού Γραμματέα Περιφέρειας Ηπείρου, «περί μεταβίβα¬ 
σης αρμοδιοτήτων και παροχή εξουσιοδότησης υπογρα¬ 
φής αποφάσεων, εγγράφων κ.λ.π., με εντολή Γενικού 
Γραμματέα Περιφέρειας, στο Γενικό Δ/ντή, στο Δ/ντή και 
στους Πρ/νους των Τμημάτων της Δ/νσης Τοπικής 
Αυτ/σης και Διοίκησης των Νομών, εκτός της έδρας της 
Περιφέρειας (ΦΕΚ 1271/2.10.2001 τεύχος Β)». 

16. Την υπ’ αριθμ. 36/2004 απόφαση του Δημοτικού 
Συμβουλίου του Δήμου Φιλιππιάδας, «περί έγκρισης Ορ¬ 
γανισμού Εσωτερικής Υπηρεσίας (Ο.Ε.Υ) του Ν.Π.Δ.Δ., 
με την επωνυμία, «Κέντρο Προσχολικής Αγωγής Παιδι¬ 
κών και Βρεφονηπιακών Σταθμών Δήμου Φιλιππιάδας». 

17. Το γεγονός ότι υπάρχει εγγεγραμμένη πίστωση 
στον προϋπολογισμό (οικονομικού έτους 2004), του Κέ¬ 
ντρου Προσχολικής Αγωγής Παιδικών και Βρεφονηπια¬ 
κών Σταθμών Δήμου Φιλιππιάδας, για την κάλυψη της δα¬ 
πάνης, ύψους, περίπου 560.000 ευρώ στους Κ.Α. 05/111- 
1, και 75/111.1, αποφασίζουμε: 

Επικυρώνουμε την υπ’ αριθμ.36/2004 απόφαση του Δη¬ 
μοτικού Συμβουλίου Φιλιππιάδας, «περί έγκρισης του Ορ¬ 
γανισμού Εσωτερικής Υπηρεσίας (Ο.Ε.Υ.) του Ν.Π.Δ.Δ. 
με την επωνυμία, «Κέντρο Προσχολικής Αγωγής Παιδι¬ 
κών και Βρεφονηπιακών Σταθμών Δήμου Φιλιππιάδας», 
ως εξής: 

Δύναμη παιδιών 100 νηπίων και 24 βρεφών. 

Α) Δύναμη παιδιών στο τμήμα Παιδικού Σταθμού Νέας 
Κερασούντας 50 νήπια. 

Β) Δύναμη παιδιών Βρεφονηπιακού Σταθμού Φιλιππιά- 
δας 50 νήπια και 24 βρέφη. 

Άρθρο Ιο 

ΣΚΟΠΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για Παιδιά 
προσχολικής ηλικίας σκοπό έχουν: 

• Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

• Να εξυπηρετούν του γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούντα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής. 

Άρθρο 2ο 

ΔΙΑΡΘΡΩΣΗ ΥΠΗΡΕΣΙΩΝ 

Το ενιαίο Ν. Π. Δ. Δ. του Δήμου Φιλιππιάδας ορίζεται ως 
Διεύθυνση. 

Η Διεύθυνση του Παιδικού Σταθμού αποτελείται από: 

Α. Τμήμα Προσχολικής Αγωγής Παιδικού Σταθμού Δ.Δ. 
Νέας Κερασούντας Δήμου Φιλιππιάδος. 

Β. Τμήμα Προσχολικής Αγωγής Βρεφονηπιακού Σταθ¬ 
μού Δήμου Φιλιππιάδος. 


Τα ως άνω Τμήματα αποτελούνται από τα αντίστοιχα 
γραφεία. 

1. Παιδαγωγικού Προσωπικού. 

2. Μαγείρων - Βοηθητικού Προσωπικού. 

Γ. Τμήμα Διοικητικού - Οικονομικού Κέντρου Προσχολι¬ 
κής Αγωγής Δήμου Φιλιππιάδας. 

Το ως άνω τμήμα αποτελείται από τα εξής γραφεία: 

1. Γραμματειακής Υποστήριξης Νέας Κερασούντας. 

2. Γ ραμματειακής Υποστήριξης Φιλιππιάδας. 

Τα ως άνω γραφεία είναι λειτουργικά και όχι ανεξάρτη¬ 
τα. 

Άρθρο 3ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού, σύμφωνα με το αναλυτι¬ 
κό πρόγραμμα του Υπουργείου Παιδείας και γενικά μερι¬ 
μνά για την εύρυθμη λειτουργία του Νομικού Προσώπου, 
βάση του ισχύοντος κανονισμού. 

Β) Το Τμήμα προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 4ο 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

Ο Διευθυντής του Παιδικού σταθμού ευθύνεται για την 
αποτελεσματική και αποδοτική εκτέλεση των λειτουργιών 
του Ν.Π. προγραμματίζοντας, οργανώνοντας, στελεχώ¬ 
νοντας τις επιμέρους δραστηριότητες, έτσι ώστε να εκ¬ 
πληρώνονται οι περιοδικοί (ετήσιοι και μακροπρόθεσμοι) 
στόχοι του Ν.Π.Δ.Δ. με βάση αντίστοιχα προγράμματα 
δράσης. 

Ειδικότερα ο προϊστάμενος Διεύθυνσης: 

• Έχει την εποπτεία όλων των Τ μημάτων και των Γ ρα¬ 
φείων του Ν.Π. και των υπαλλήλων του Σταθμού ασκώ¬ 
ντας όλες τις αρμοδιότητες που ορίζονται από τις κείμε¬ 
νες διατάξεις, παρακολουθεί και συντονίζει το έργο τους. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

• Φροντίζει για την εφαρμογή της κείμενης νομοθε¬ 
σίας, του κανονισμού λειτουργίας του σταθμού, των 
εγκυκλίων και οδηγιών του Δήμου και την εκτέλεση των 
αποφάσεων του Δ.Σ. και του Προέδρου. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού (σύλλογος διδα¬ 
σκόντων) για την εφαρμογή των σύγχρονων απόψεωντης 
Παιδαγωγικής και της Ψυχολογίας, όπως αυτές καθορί¬ 
ζονται κάθε φορά από το Υπουργείο Παιδείας που είναι 
αρμόδιο για την Προσχολική Αγωγή. 

• Συγκαλεί τουλάχιστον μία φορά το μήνα το προσωπι¬ 
κό του Σταθμού για συζήτηση και ενημερώνει σε γενικό¬ 
τερα θέματα που απασχολούν το σταθμό και για προ¬ 
γραμματισμό των νέων δραστηριοτήτων, φροντίζοντας 
να μην παρακωλύεται η λειτουργία του σταθμού. 

• Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού 

εφόσον δεν υπηρετεί υπάλληλοςτου κλάδου Διοικητικού, 
υπογράφει σε όλα τα έγγραφα εκείνα για τα οποία έχει 
εξουσιοδοτηθεί από τον Πρόεδρο. 

• Τηρεί την σφραγίδα του Σταθμού. 

• Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

• Συνεργάζεται με τον υπάλληλο του Κλάδου Διοικητι¬ 
κού και το Δ.Σ. για την σύνταξη του ετήσιου προϋπολογι¬ 
σμού εσόδων και εξόδων του σταθμού, τον Απολογισμό 
και τον Ισολογισμό αυτού. Επιμελείται για τον εφοδιασμό 
του σταθμού που πραγματοποιείται από τον υπάλληλο 
του Κλάδου Διοικητικού όσον αφορά τα αναγκαία τρόφι¬ 
μα, λοιπά είδη και υλικά καθώς και την καλή φύλαξη και 
συντήρηση και διάθεση αυτών. 

• Είναι υπεύθυνος για την τήρηση όλων και προβλεπο- 
μένων από το Νόμο βιβλίων και ο ίδιος τηρεί το εμπιστευ- 
τικό πρωτόκολλο. 

• Υπογράφει, μαζί με τον Πρόεδρο, τις μισθοδοτικές 
καταστάσεις των αποδοχών του προσωπικού οι οποίες 
συντάσσονται από το Διοικητικό υπάλληλο. 

• Ελέγχει, υπογράφει και θεωρεί όλες τις καταστάσεις 
πληρωμής του προσωπικού, τα χρηματικά εντάλματα και 
λοιπά παραστατικά πριν υπογραφούν από τον Πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

• Συνυπογράφει με τον υπάλληλο του Διοικητικού - Οι¬ 
κονομικού και τον Πρόεδρο τις χρηματικές επιταγές του 

Ν.Π. 

• Εισηγείται στον Πρόεδρο όλες τις υπηρεσιακές μετα¬ 
βολές του προσωπικού του Σταθμού. 

• Ασκεί κάθε άλλη αρμοδιότητα η οποία πηγάζει από 
την γενικότερη αποστολή του, είτε δημιουργείται αυτοδί¬ 
καια από την άσκηση των καθηκόντων του, είτε ανατίθε¬ 
ται από τον Πρόεδρο του Δ.Σ. 

• Εισηγείται στο Δ.Σ. τις περιπτώσεις υπερωριακής 
απασχόλησης στο προσωπικό του Σταθμού. Συντάσσει 
το μηνιαίο διαιτολόγιο σε συνεργασία με τους παιδαγω¬ 
γούς και το εισηγείται στο Διοικητικό Συμβούλιο. 

• Εισηγείται για την έγκαιρη χορήγηση των προβλεπό- 
μενων απ' τις κείμενες διατάξεις παροχών σε όλους τους 
υπαλλήλους του Ν.Π. 

• Κρατείτο κλειδιά του Σταθμού και της αποθήκης. 

• Είναι υπεύθυνος και εισηγείται στον Πρόεδρο του 
Δ.Σ. την επιμόρφωση και την μετεκπαίδευση των υπαλλή¬ 
λων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσηςτων υπαλλήλων του Ν. Π. μετά από απόφαση του 
Διοικητικού Συμβουλίου. 

• Καθορίζει σε συνεργασία με το υπόλοιπο προσωπικό, 
την ώρα προσέλευσης και αποχώρησής του, φροντίζο¬ 
ντας για την ομαλή λειτουργία του Σταθμού. 

Β) ΠΡΟΪΣΤΑΜΕΝΟΙ ΤΜΗΜΑΤΩΝ ΠΡΟΣΧΟΛΙΚΗΣ ΑΓΩ¬ 
ΓΗΣ 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4. Εισηγείται στην Διεύθυνση τις ανάγκες του Τμήματος 


σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί όλα τα απαραίτητα βιβλία. 

Β 1 α. ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών ανάλογα με την ηλικία 
τους. 

• Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη και ευθύνο- 
νται για την είσοδο κάθε ατόμου σ'αυτές. Απασχολούντο 
παιδιά σύμφωνα με το ημερήσιο πρόγραμμα απασχόλη¬ 
σης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

• Αναλαμβάνουν διαδοχικά όλα τα τμήματα - τάξεις του 
παιδικού Σταθμού. 

• Διατηρούν επαφή με τους γονείς ή τους κηδεμόνες 
και τους ενημερώνουν για τη συμπεριφορά και την ψυχο¬ 
σωματική υγεία των παιδιών του τμήματός του. 

• Οι εβδομαδιαίες ώρες εργασίας του προσωπικού κα¬ 
θορίζονται σε 30 ώρες. (Π.Δ. 588/1988 ΦΕΚ 248/Α) 

• Είναι υπεύθυνοι για την παραλαβή - φύλαξη και πα¬ 
ράδοση των νηπίων. 

Β 1 β. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

• Συνοδεύουν τα νήπια με το σχολικό αυτοκίνητο εφό¬ 
σον υπάρχει. 

• Επιλαμβάνονται της σωματικής καθαριότητας των 
βρεφών και φροντίζουν για την ανάπαυση τους. Επίσης, 
όποτε παραστεί ανάγκη επιλαμβάνονται της σωματικής 
καθαριότητας των νηπίων και σε περίπτωση έλλειψης ή 
απουσίας τους την υποχρέωση αυτή αναλαμβάνει υπάλ¬ 
ληλος βοηθητικών εργασιών. 

• Βοηθούν το παιδαγωγικό προσωπικό σε όλα τα καθή- 
κοντάτου και ακολουθούν τις οδηγίες που παίρνουν από 
αυτό. 

Β 2. ΚΑΘΗΚΟΝΤΑ ΜΑΓΕΙΡΟΥ 

• Είναι υπεύθυνος για το μαγειρείο για την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο. 

• Επιμελείται ιδιαιτέρως γιατηντήρησηόλωντων όρων 
υγιεινής στους χώρους παρασκευής φαγητού, εισηγού- 
μενος κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

• Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
για την υγιεινή κατάσταση των χώρων του μαγειρείου, 
ευθυνόμενη για κάθε απώλεια ή αδικαιολόγητη κατα¬ 
στροφή. 

• Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη του χώρου αποθήκευσης αυ¬ 
τών. 

• Στις παραπάνω εργασίες βοηθείται από τον βοηθό 
μαγειρείου ή το προσωπικό καθαριότητας με υπόδειξη 
του προϊσταμένου. Σε περίπτωση απουσίας ή κωλύματος 
του μάγειρατα καθήκοντάτου εκτελεί ο βοηθός μαγείρου 
ή το βοηθητικό προσωπικό, με εντολή του Διευθυντή. 

Β 2 α. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1. Βοηθά τον μάγειρα στη προετοιμασία και παρασκευή 
του φαγητού, στη διανομή του, στη συγκέντρωση και κα¬ 
θαριότητα των ειδών εστίασης καθώς και στη καθαριότη¬ 
τα του μαγειρείου και της τραπεζαρίας. 

2. Με τις υποδείξεις των παιδαγωγών βοηθά τα παιδιά 
την ώρα του φαγητού, σεβόμενο τους ατομικούς τους 
ρυθμούς. 

Εκτελεί κάθε άλλη βοηθητική εργασία με υπόδειξη του 
Προϊσταμένου και αναπληρώνει τον μάγειρα σε περίπτω¬ 
ση απουσίας ή κωλύματος. 

Β 3. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΘ. ΕΡΓΑΣΙΩΝ) 

• Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του παιδικού σταθμού 
εκτός εκείνου του μαγειρείου και της αποθήκης. 

• Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπάλληλο του 
κλάδου Διοικητικού - Οικονομικού εκτός εκείνου που χρη¬ 
σιμοποιείται από το παιδαγωγικό προσωπικό και είναι 
υποχρεωμένο για την καλή συντήρηση και φύλαξη, είναι 
δε υπόλογο για αδικαιολόγητη απώλεια ή καταστροφή 
αυτού. 

• Βοηθά το μάγειρα στην προετοιμασία του φαγητού, 
σε περίπτωση που δεν υπάρχει βοηθός, με υπόδειξη του 
προϊσταμένου. 

• Φροντίζουν για την διανομή του φαγητού και παρευ- 
ρίσκονται στην τραπεζαρία κατά την ώρα του φαγητού, 
βοηθούν δε τα νήπια καθ' όλη τη διάρκεια του φαγητού, 
εξασφαλίζοντας υγιεινή και ασφαλή παραμονή στο χώρο. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και σκευών του σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλεια τους 
και να τους βοηθήσουν. Επιμελούνται την καθαριότητα 
των νηπίων και τα αλλάζουν σε έκτακτες περιπτώσεις. 
Εκτελούν κάθε άλλη εργασία καθ' υπόδειξη του προϊστα¬ 
μένου. 

Β 4. ΚΑΘΗΚΟΝΤΑ ΥΠΑΛΛΗΛΟΥ ΓΡΑΦΕΙΟΥ ΔΙΟΙΚΗΤΙ¬ 
ΚΟΥ - ΟΙΚΟΝΟΜΙΚΟΥ 

1. Εκτελεί χρέη Γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμβάνο- 
νται από αυτό στο βιβλίο Πρακτικών Συνεδριάσεων του 
Δ.Σ. 

2. Ενημερώνει κάθε μέρα, τον Προϊστάμενο Τμήματος 
για τα παρόντα στο σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού, σύμφωνα με τις εκάστοτε αποφάσεις του Δ. Σ. 

4. Εκδίδει και συνυπογράφει με τον Διευθυντή και τον 
Πρόεδρο του Δ. Σ. τις διπλότυπες αποδείξεις είσπραξης. 


5. Εκδίδει τα δελτία εισαγωγής υλικού τα οποία υπο¬ 
γράφονται από την επιτροπή παραλαβής. 

6. Εκδίδει και συνυπογράφει με τον μάγειρα τα δελτία 
εξαγωγής υλικού. 

7. Τηρείτο μητρώο νηπίων το οποίο και ενημερώνει. 

8. Συνεργάζεται με τον Διευθυντή για τον καθορισμό 
της ποσότητας των αναγκαίων τροφίμων και λοιπών υλι¬ 
κών. 

9. Τηρεί όλα τα Διοικητικά και διαχειριστικά βιβλία. 

10. Καταχωρεί, κάθε μέρα, στα διαχειριστικά βιβλία τις 
εισαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά ευθυνόμενος για την καλή τήρηση 
και έγκαιρη καταχώριση στα βιβλία αυτά των απαιτούμε- 
νων εγγράφων. 

11. Εκδίδει και συνυπογράφει με τον Πρόεδρο και τον 
Διευθυντή τις απαραίτητες επιταγές. 

12. Συγκεντρώνει όλα τα απαραίτητα δικαιολογητικά, 
βάσει των οποίων εκδίδει τα χρηματικά εντάλματα πλη¬ 
ρωμής, τα οποία συνυπογράφει με τον Π ρόεδρο του Διοι¬ 
κητικού Συμβουλίου και τον Διευθυντή. 

13. Εκτελεί τις πληρωμές στους δικαιούχους, στις περι¬ 
πτώσεις που δεν εκδίδονται επ' ονόματιτους επιταγές. 

14. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

15. Είναι υπεύθυνος για την τήρηση γενικά των λογα¬ 
ριασμών, την συγκέντρωση των παραστατικών στοιχείων 
της διαχείρισης και την φύλαξη και ταξινόμηση των δικαι- 
ολογητικών εισπράξεων και πληρωμών έτσι που είναι ευ¬ 
χερής ο έλεγχος σε οποιοδήποτε χρόνο. 

16. Έχει το ένα από τα δύο κλειδιά της αποθήκης. 

17. Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρείται σε Πι¬ 
στωτικό Ίδρυμα. 

18. Συνεργάζεται με τον Διευθυντή για την κατάρτιση 
του προϋπολογισμού εσόδων και εξόδων καθώς και του 
απολογισμού και ισολογισμού του Σταθμού. 

19. Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθμού. 

20. Συντάσσει την αλληλογραφία του Ιδρύματος, εκτός 
της εμπιστευτικής αλληλογραφίας. 

21. Τηρεί το Αρχείο του Σταθμού, την κείμενη Νομοθε¬ 
σία, τον Κανονισμό λειτουργίας του Σταθμού και τις εγκύ¬ 
κλιες οδηγίες του Υπουργείου, πλην του αρχείου εμπι- 
στευτικής αλληλογραφίας 

22. Εκτελεί κάθε εξωτερική εργασία του Σταθμού. 

23. Είναι υπεύθυνος και υπόλογος για το κάθε φύσεως 
υλικό του Σταθμού. 

24. Συντάσσει και υπογράφει τις μισθοδοτικές κατα¬ 
στάσεις του προσωπικού. 

25. Εκτελεί κάθε άλλη εργασία με υπόδειξη του Διευθυ¬ 
ντή. 

26. Σε περίπτωση που δεν υπηρετεί στον Σταθμό υπάλ¬ 
ληλος του Κλάδου αυτού ή υπηρετεί αλλά απουσιάζει ή 
κωλύεται, τα καθήκοντά του ασκεί ο Διευθυντής ή ο τμη- 
ματάρχης προσχολικής αγωγής εφόσον απαλλαγεί από 
τα καθήκοντα της παροχής προσχολικής αγωγής. 

Άρθρο 5ο 

ΛΕΙΤΟΥΡΓΙΑ ΠΑΙΔΙΚΟΥ ΣΤΑΘΜΟΥ 

Ο Παιδικός Σταθμός λειτουργεί από τις 7:00 π.μ. μέχρι 
3:00 μ.μ. εκτός Σαββάτου και Κυριακής. 

Διακόπτει την λειτουργία του τις καθιερωμένες ημέρες 

αργίας, από 23 Δεκεμβρίου μέχρι και την 7η Ιανουάριου, 
από την Μεγάλη Τετάρτη ως την Κυριακή του Θωμά, των 
Τριών Ιεραρχών, την εορτή του Πολιούχου της έδρας του 
Παιδικού, την ημέρα της εκλογοαπολογιστικής συνέλευ¬ 
σης του Συλλόγου των εργαζομένων καθώς και τον μήνα 
Αύγουστο. Το μήνα αυτό το προσωπικό παίρνει την κανο¬ 
νική του άδεια καθώς και 10 επιπλέον ημέρες, οπότε πα- 
ραστεί ανάγκη σε όλη τη διάρκεια του έτους. 

Άρθρο 6ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

(άρθρο 30, 31 του Ν. 1188/1981) 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 
ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ Π.Ε. ΝΗΠΙΑΓΩΓΩΝ ΕΙΔΙΚΗΣ ΑΓΩΓΗΣ 
Θέσεις 1 

Βαθμός Δ'- Α' και ελλείψει αυτού Τ.Ε. Βρεφονηπιοκο- 
μίας 

2. ΚΛΑΔΟΣ ΝΗΠΙΑΓΩΓΩΝ Τ.Ε.16 ΝΗΠΙΑΓΩΓΩΝ 
Με τυπικό προσόν πτυχίο ΤΕΙ Βρεφονηπιοκομίας 
Θέσεις 5 

Βαθμός Δ'- Α' 

ΔΙΟΙΚΗΤΙΚΟ ΠΡΟΣΩΠΙΚΟ 

3. ΚΛΑΔΟΣ Δ.Ε. ΔΙΟΙΚΗΤΙΚΟΣ 
Θέσεις 2 

Βαθμός Δ'- Α' 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ, ΜΑΓΕΙΡΟΥ 
ΚΑΙ ΟΔΗΓΟΥ 

1. ΚΛΑΔΟΣ Δ.Ε.8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις 3 

Βαθμός Δ' - Α' 

2. ΚΛΑΔΟΣ Δ. Ε. 32 ΜΑΓΕΙΡΩΝ 
Θέσεις 2 

Βαθμός Δ' - Α' 

3. ΚΛΑΔΟΣ Υ.Ε.16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Βαθμός Ε'- Β' 

4. ΚΛΑΔΟΣ Δ.Ε.29 ΟΔΗΓΩΝ ΑΥΤΟΚΙΝΗΤΩΝ 
Θέσεις 1 

Βαθμός Δ'- Α' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α. 1 ΕΚΠΑΙΔΕΥΤΙΚΟ ΠΡΟΣΩΠΙΚΟ 
Το μόνιμο τακτικό εκπαιδευτικό προσωπικό, προσωπο¬ 
παγών θέσεων προσωρινών κλάδων, που μετατάχθηκαν 
από τον Κρατικό Παιδικό Σταθμό Κερασούντας και τον 
Βρεφονηπιακό Σταθμό Φιλιππιάδας, με το Ν. 2880/2001 
αρ. 12, στο Παιδικό Σταθμό Δ.Δ. Κερασούντας και Βρε¬ 
φονηπιακό Σταθμό Φιλιππιάδας αντίστοιχα, με την υπ' 
αριθμ. ΔΥΙα/ΟΙΚ.7723/30.4.2001 Διαπιστωτική πράξη 
των Υπουργών Υγείας και Πρόνοιας και Υφυπουργού Δη¬ 
μόσιας Διοίκησης και Εσωτερικών, κατατάσσεται αυτοδί¬ 
καια από την έναρξη ισχύος του παρόντος σε οργανικές 
προσωποπαγείς - θέσεις κλάδου και κατηγορίας Τ.Ε.16 
Νηπιαγωγών που συνιστώνται με τον παρόντα οργανι¬ 
σμό. Τ ο εν λόγω προσωπικό κρίνεται ως Προϊστάμενος Δι¬ 
εύθυνσης/ Τμήματος/ Γραφείου σύμφωνα με τον Νόμο 
2190/1994. 

1. Τ. Ε. 16 Νηπιαγωγών 
Θέσεις 8, Βαθμός Γ - Α' 

ΤΟ ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 


Το λοιπό μόνιμο προσωπικό προσωποπαγών θέσεων 
καταλαμβάνει με τον παρόντα οργανισμό τις οργανικές - 
προσωποπαγείς θέσεις των κλάδων Υ.Ε.14 και Υ.Ε.16 
αντίστοιχα των θέσεων που υπήρχαν στο νομικό πρόσω¬ 
πο του Υπουργείου Υγείας και Πρόνοιας σύμφωνα με τον 
Νόμο 2503/1997 αρ. 9. 

Υ. Ε. 14 ΒΟΗΘΗΤΙΚΟΥ ΠΡΟΣΩΠΙΚΟΥ 

θέσεις 1, Βαθμός Ε' - Β' 

Υ. Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

θέσεις 1, Βαθμός Ε' - Β' 

Άρθρο 7ο 

Προϊστάμενοι Υπηρεσιακών Μονάδων 

Α. Προϊστάμενοι της Διεύθυνσης του Κέντρου Προσχο- 
λικής καθώς και των Τμημάτων Προσχολικής Αγωγής επι¬ 
λέγονται από το εκπαιδευτικό προσωπικό του Τ.Ε.16 Νη¬ 
πιαγωγών σύμφωνα με το Ν. 2190/1994, είτε κατέχουν 
οργανικές είτε προσωποπαγείς θέσεις. 

Β. Προϊστάμενοι του τμήματος Διοικητικού - Οικονομι¬ 
κού επιλέγονται από τον κλάδο Π. Ε. Διοικητικού - Οικο¬ 
νομικού σύμφωνα με τον Νόμο 2190/1994. 

Άρθρο 8ο 

Για το διορισμό, τα καθήκοντα και τις υποχρεώσεις το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο, τη λύ¬ 
ση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 9ο 

Μετατάξεις - Αποσπάσεις 

Οι ανάγκες του Ν.Π. θα καλύπτονται κατά προτεραιό¬ 
τητα από μετατάξεις ή αποσπάσεις του προσωπικού που 
ανήκε στο Υπουργείο Υγείας. Οι μετατασσόμενοι υπάλ¬ 
ληλοι κατατάσσονται σε αντίστοιχη θέση των τυπικών 
προσόντων που κατέχουν και σε θέσεις όπως αυτές ορί¬ 
ζονται στον παρόντα οργανισμό. Γ ια τη διενέργεια μετα¬ 
τάξεων και αποσπάσεων θα λαμβάνονται υπόψη, τα κρι¬ 
τήρια που θα ορίσει το Δημοτικό Συμβούλιο και θα λη- 
φθούν υπόψη από το υπηρεσιακό συμβούλιο το οποίο 
βάση αυτών των κριτηρίων θα συντάσσει πίνακες προτε¬ 
ραιότητας των υποψηφίων για κάθε κενή θέση, την οποία 
το Ν. Π. θα γνωστοποιεί στο Υ. Σ. μέχρι 31 Μαρτίου κάθε 
έτους. 

Οι αιτήσεις των υπαλλήλων θα υποβάλλονται στο Υ. Σ. 
μέχρι 30 Απριλίου και οι μετατάξεις, θα διενεργούνται μέ¬ 
χρι 30 Ιουνίου του τρέχοντος έτους. 

Άρθρο 10ο 

Πόροι του Ν.Π. είναι: 

Α. Η κρατική επιχορήγηση σύμφωνα με τα οριζόμενα 
στην παράγραφο 6 του άρθρου 12 του Ν. 2880/2001 (ή 
άρθρο 26 του Δ. Κ. Κ.). 

Β. Άλλες επιχορηγήσεις από τον Δήμο, το κράτοςή από 
άλλο φυσικό ή νομικό πρόσωπο. 

Γ. Κάθε είδους εισφορές, δωρεές, κληρονομιές, κληρο¬ 
δοσίες. 

Δ. Πρόσοδοι από την περιουσία του. 

Ε. Εισπράξεις από το αντίτιμο των πραγμάτων ή των 
υπηρεσιών που παρέχει το Ν. Π. 

Ο Δήμος Φιλιππιάδας είναι υποχρεωμένος να αποδίδει 




23468 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εντός του αυτού ημερολογιακού έτους, στο νομικό πρό¬ 
σωπο, τις επιχορηγήσεις οι οποίες έρχονται σ' αυτόν βά¬ 
ση του Ν. 2880/2001, και να κατανέμει σε διαφορετικό κω¬ 
δικό αριθμό τη μισθοδοσία από τα έξοδα λειτουργίας. 

Αρθρο 11ο 

Οι προβλεπόμενες από τον παρόντα Ο. Ε. Υ. θέσεις κα¬ 
τά κλάδο καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού Σταθμού συνδέεται 
με αυτό με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό, από τη θέση σε ισχύ του παρόντος και 
εντεύθεν. Το προσωπικό που έχει μεταταγεί από το 
Υπουργείο Υγείας και πρόνοιας με το Ν. 2880/01 εξακο¬ 
λουθεί να διέπεται από το ασφαλιστικό και συνταξιοδοτι- 
κό καθεστώς του δημοσίου και την ίδια επικουρική ασφά¬ 
λιση (Μ.Τ.Π.Υ., Τ.Π.Δ.Υ., Τ.Ε.Α.Δ.Υ.). 

Όλη η εφεξής υπηρεσία στα νέα νομικά πρόσωπα, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην 
υπηρεσία από την οποία μετατάχθηκαν (αρ. 7 παρ. 2,3 Ν. 
2703/1999). 

Κατά την διάρκεια της θητείας των υπαλλήλων του νο¬ 
μικού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι Διεύθυνσης Τμημάτων και Γραφείων ορί¬ 
ζονται πάντοτε με απόφαση προέδρου του Δ.Σ. οι κρινό- 
μενοι, από το αρμόδιο Υπηρεσιακό Συμβούλιο υπάλληλοι, 
αναπληρούμενοι σε περίπτωση απουσίας τους ή κωλύμα¬ 
τος, μέχρι κρίσης από το Υπηρεσιακό Συμβούλιο από τον 
κατά βαθμό αρχαιότερο υπάλληλο. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπόμενη από τον παρόντα Οργανι¬ 
σμό ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του νομικού προσώ¬ 
που , το ύψος της οποίας ανέρχεται στα 560.000 ευρώ πε¬ 
ρίπου και θα βαρύνει τους Κ.Α.05/111.1 και 75/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 18 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Αναπληρώτρια Δ/ντρια 
Μ. ΠΙΠΙΛΙΔΟΥ 

-♦- 

Αριθ.6168 (2) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πάργας, Νομού Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2,3 και 4 του Ν. 
1188/1981 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξειςτου άρθρου 8, παρ. 5,του Ν. 2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

3. Τις διατάξεις του άρθρου 1-7, του Ν. 2503/1997 «πε¬ 


ρί Διοίκηση, στελέχωση της Περιφέρειας, ρύθμιση θεμά¬ 
των για την τοπική Αυτ/ση και άλλες διατάξεις». 

4. Την υπ’ αριθμ. 63/1999 απόφαση του Δημοτικού Συμ¬ 
βουλίου Πάργας, με την οποία ψηφίστηκε ο Οργανισμός 
Εσωτερικής Υπηρεσίας (Ο.Ε.Υ.) του Δήμου και δημοσιεύ¬ 
τηκε στο ΦΕΚ 820/Β721.5.1999. 

5. Την υπ’ αριθμ. 66/2003 απόφαση του Δημοτικού Συμ¬ 
βουλίου Πάργας, «περίτροποποίησηςτου ισχύοντος Ορ¬ 
γανισμού Εσωτερικής Υπηρεσίας του ανωτέρω Δήμου». 

6. Την υπ’ αριθμ. 71/2004 απόφαση του Δημοτικού Συμ¬ 
βουλίου Πάργας, «περί τροποποιήσεως και συμπλήρω¬ 
σης της υπ’ αριθμ. 66/2003 απόφασης του Δημοτικού 
Συμβουλίου Πάργας, που αφορά στην τροποποίηση του 
ισχύοντος Οργανισμού Εσωτερικής Υπηρεσίας του ανω¬ 
τέρω». 

7. Την υπ’ αριθμ. 33/2004 απόφαση του Υπηρεσιακού 
Συμβουλίου των ΟΤΑ Ν. Πρέβεζας, με την οποία γνωμο- 
δοτεί υπέρ της τροποποιήσεως του Οργανισμού Εσωτε¬ 
ρικής Υπηρεσίας (Ο.Ε.Υ.) του Δήμου Πάργας. 

8. Την υπ’ αριθμ. 20921/19.9.2001 απόφαση του Γενικού 
Γ ραμματέα Περιφέρειας Ηπείρου, «περί μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γενικού Γ ραμμα¬ 
τέα Περιφέρειας, στο Γενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001, τ.Β')». 

9. Το γεγονός ότι σύμφωνα με την υπ’ αριθμ. 3409/ 
7.6.2004 βεβαίωση του Δήμου Πάργας, όπου αναγράφο¬ 
νται τα τακτικά έσοδα των δύο τελευταίων ετών, προκύ¬ 
πτει ότι ο μέσος όρος των δύο τελευταίων ετών, είναι 
υπερδιπλάσιος του ποσού στο οποίο ανέρχεται η ετήσια 
δαπάνη, για την μισθοδοσία των προτεινόμενων νέων θέ¬ 
σεων, αποφασίζουμε: 

Επικυρώνουμε την αριθμ. 71/2004 απόφαση του Δημο¬ 
τικού Συμβουλίου Πάργας, αναφορικά με την τροποποίη¬ 
ση του Οργανισμού Εσωτερικής Υπηρεσίας του Δήμου 
(Ο.Ε.Υ.), ως εξής: 

α) Στο άρθρο 15 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

Σύσταση νέων θέσεων 

Κλάδος Θέσεις 

ΠΕ 9 Γ εωπόνος 1 (μία) 

Σύσταση Αυτοτελούς Γραφείου Κ.Ε.Π. (ΚΕΝΤΡΟ ΕΞΥ¬ 
ΠΗΡΕΤΗΣΗΣ ΠΟΛΙΤΩΝ) με σύσταση νέων θέσεων ως 
εξής: 

ΠΕ 1 Κοινωνικής Ανθρωπολογίας 1 (μία) 

ΠΕ 10 Καθηγητών(Φυσικός) 1 (μία) 

Η δαπάνη που θα προκύψει από τη σύσταση των υπόψη 
θέσεων θα καλυφθεί εξολοκλήρου από τον τακτικό προϋ¬ 
πολογισμό. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 


Σύσταση νέων θέσεων 

Κλάδος Θέσεις 

ΤΕ 13 Τ εχνολόγος Γ εωπονίας 1 (μία) 

ΤΕ 3 Δομικών έργων Υποδομής 2 (δύο) 

ΤΕ 4 Ηλεκτρολόγων - Υδραυλικών 2 (δύο) 

ΤΕ 22 Διοίκησης Μονάδων Τοπ. Αυτ/σης 2 (δύο) 


ΤΕ 28 Νοσηλεύτρια (Αδερφών Νοσοκόμων) 1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 


Σύσταση νέων θέσεων 

Κλάδος Θέσεις 

ΔΕ 1 Διοικητικών - Λογιστών 2 (δύο) 

ΔΕ 14 Ελεγκτών Εσόδων - Εξόδων 2 (δύο) 

ΔΕ 2 Αποθηκάριοι 1 (μία) 

ΔΕ 36 Επόπτες - Φύλακες Σχολ. Κτιρίων 2 (δυο) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
Σύσταση νέων θέσεων 

Κλάδος Θέσεις 

ΥΕ 2 Επιστάτες καθαριότητας 1 (μία) 

ΥΕ 16 Εργατών καθαριότητας 3 (τρεις) 

ΥΕ 15 Οικογενειακών βοηθών 1 (μία) 

β) Στο άρθρο 17 


ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 
Σύσταση νέων θέσεων 

Κλάδος Θέσεις 

ΔΕΙ Διοικητικού - Λογιστικού (προσωποπαγής) 1 (μια) 
γ) Στο άρθρο 18 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 
Σύσταση νέων θέσεων 

Αυξάνονται σε είκοσι (20) συνολικά θέσεις αντί για δέκα 
(10) οι θέσεις των Εργατών γενικών καθηκόντων. 

Δύο (2) θέσεις πρακτικής άσκησης Σπουδαστών Τ.Ε.Ι. - 
η μία έχει εγκριθεί με την ΚΥΑ 17363/Ε5/21.2.2003 (ΦΕΚ 
252/Β/04/03/03). 

Ο Ο.Ε.Υ. του Δήμου Πάργαςτροποποιείται, συμπληρώ¬ 
νεται και αντικαθίσταται ως εξής: 

Το άρθρο 15 αντικαθίσταται ως εξής: 

Άρθρο 15 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ, ΔΕ κατατάσσονται 
στους βαθμούς Δ (Εισαγωγικός) Γ, Β καιΑ (καταληκτικός) 
Οι θέσεις της κατηγορίας ΥΕ κατατάσσονται στους 
βαθμούς Ε (Εισαγωγικός) Δ, Γ, και Β (καταληκτικός) 

Τα προσόντα διορισμού των θέσεων περιγράφονται 
στο Π.Δ. 37α/1987 και Π.Δ.22/1990. 

Οι θέσεις που προβλέπονται ανά κατηγορία και κλάδο 
είναι οι εξής 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 



Κλάδος 

Θέσεις 

ΠΕΙ 

Νομικών 

1 (μία) 

ΠΕΙ 

Διοικητικών (Οικονομολόγοι) 

2 (δύο) 

ΠΕΙ 

Κοινωνικών Ανθρωπολόγων 

1 (μία) 

ΠΕ2 

Εφόρων βιβλιοθηκών 

1 (μία) 

ΠΕ3 

Πολιτικών Μηχανικών 

1 (μία) 

ΠΕ4 

Αρχιτεκτόνων Μηχανικών 

1 (μία) 

ΠΕ5 

Μηχανολόγων/ Ηλεκτρολόγων 



Μηχανικών 

1 (μία) 

ΠΕ6 

Τοπογράφων Μηχανικών 

1 (μία) 

ΠΕ7 

Χημικών Μηχανικών (προβλέπεται 
απάτην 12/227/18-3-1997 



Κ.Υ.Α ΠΕΧΩΔΕ -ΥΠΕΣΔΔΑ 

1 (μία) 

ΠΕ9 

Γ εωπόνων 

1 (μία) 

ΠΕΙ0 Καθηγητών (Φυσικός) 

1 (μία) 


Σύνολο 

12 (δώδεκα) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος Θέσεις 

ΤΕ3 Τεχνολόγων Πολιτικών Μηχανικών 


Δομικών έργων 

4 (τέσσερις) 

ΤΕ4 Τεχνολόγων - Ηλεκτρολόγων 

Μηχανικών, Ηλεκτρολόγων, 

Υδραυλικών 

3 (τρεις) 

ΤΕ8 Αδελφών Νοσοκόμων 

1 (μία) 

ΤΕ 11 Εποπτών Δη μόσιας Υγείας 

2 (δύο) 

ΤΕ 13 Τεχνολόγων Γεωπονίας 

1 (μία) 

ΤΕ17 Διοικητικών Λογιστών 

1 (μία) 

ΤΕ19 Πληροφορικής (5οίΙ νναΓθ) 

1 (μία) 

ΤΕ22 Διοίκησης μονάδων Τοπ. 

Αυτοδιοίκησης 

3 (τρεις) 

Σύνολο 

16 (δεκαέξι) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσεις 

ΔΕΙ Διοικητικών 

9 (εννέα) 

ΔΕ2 Αποθηκάριοι 

1 (μία) 

ΔΕ5 Δομικών Έργων 

1 (μία) 

ΔΕ6 Σχεδιαστών 

1 (μία) 

ΔΕΙ4 Ελεγκτών Εσόδων-Εξόδων 

2 (δύο) 

ΔΕ23 Ειδικού προσωπικού, Ειδικού 

προσωπικού ένστολου βοηθητικού 

2 (δύο) 

ΔΕ24 Ηλεκτρολόγων 

1 (μία) 

ΔΕ28 Χειριστών μηχανημάτων έργων 

2 (δύο) 

ΔΕ29 Οδηγών Αυτοκινήτων 

3 (τρεις) 

ΔΕ30 Τεχνιτών, Υδραυλικών 

3 (τρεις) 

ΔΕ35 Κηπουρών 

1 (μία) 

ΔΕ36 Επόπτες -Φύλακες σχολικών 

κτιρίων 

2 (δύο) 

ΔΕ38 Χειριστών Η/Υ 

5 (πέντε) 

Σύνολο 

33 (τριάντα 
τρεις) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΥΕ1 Γεν. καθηκόντων-Κλητήρων 

Γ εν. καθηκόντων 

9 (εννέα) 

ΥΕ2 Επιστάτες καθαριότητας 

1 (μία) 

ΥΕ14 Εργατών καθαριότητας 

εσωτερικών χώρων 

2 (δύο) 

ΥΕ15 Οικογενειακών βοηθών (Κ.Η.Φ.Η.) 

1 (μία) 

ΥΕ16 Εργατών καθαριότητας -Υδρονομέα 

. 5 (πέντε) 

Σύνολο 

18 (δέκα 
οκτώ) 

Το άρθρο 17 αντικαθίσταται ως εξής 

Άρθρο 17 

ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ 

ΑΟΡΙΣΤΟΥ ΧΡΟΝΟΥ 

Κλάδος Ειδικότητα 

Θέσεις 

ΥΕ1 Εργάτης Γ ενικών καθηκόντων 

1 (μία) 

ΥΕ16 Εργάτης καθαριότητας 

1 (μία) 

ΔΕ 1 Διοικητικού-Λογιστικού 

1 (μία) 

ΔΕ29 Οδηγός Αυτοκινήτου 

1 (μία) 

Σύνολο 

4 (τέσσερις) 

Το άρθρο 18 αντικαθίσταται ως εξής 

Άρθρο 18 

ΘΕΣΕΙΣ ΜΕ ΣΧΕΣΕΙΣ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 

ΟΡΙΣΜΕΝΟΥ ΧΡΟΝΟΥ 

- Τέσσερις (4) θέσεις ΔΕΙ Διοικητικού με άριστη γνώση 

της Αγγλικής γλώσσας για κάλυψη των αναγκώντου Γρα¬ 
φείου Τουρισμού (Ν.2503/1997 άρθρο 18παράγρ. 12) 

- Δύο (2) θέσεις πρακτικής άσκησης σπουδαστών Τ.Ε.Ι. 

- Είκοσι πέντε (25) θέσεις Εργατών Γενικών Καθηκό¬ 
ντων ή οποιαδήποτε άλλη ειδικότητα απαιτείται για την 
εύρυθμη λειτουργία του Δήμου (για καθαριότητα εσωτε¬ 
ρικών και εξωτερικών χώρων, κήπων, λοιπές βοηθητικές 
εργασίες ανταποδοτικού χαρακτήρα.) 

Με την προκήρυξη θα εξειδικεύονται επακριβώς οι κα¬ 
τηγορίες προσωπικού. 

Κατά τα λοιπά ισχύει όπως έχει ο Ο.Ε.Υ. του Δήμου Πάρ- 
γας που έχει δημοσιευθεί στο Φ.Ε.Κ. 820 /Β 21.5.1999. 

Στον προϋπολογισμό χρήσης 2004 έχει γραφεί επαρ¬ 
κής πίστωση για τον παραπάνω σκοπό και συγκεκριμένα: 
1) στον Κ.Α 05.111.1 ποσό 290.000 ευρώ, 2) στον Κ.Α 
15.111.1 ποσό 140.000 ευρώ, 3) στον Κ.Α 15.112.1 ποσό 
190.000 ευρώ, 4) στον Κ.Α. 20.111.1, ποσό 50.000 και στον 
Κ.Α 20.112.1 ποσό 20.000 ευρώ. 

Κατά τα λοιπά ισχύει όπως έχει ο Ο.Ε.Υ. του Δήμου Πάρ- 
γας που δημοσιεύτηκε στο αριθμ. 820/Β721.5.1999 ΦΕΚ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πρέβεζα, 15 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 

-♦- 

Αριθ. 17017 (3) 

Τροποποίηση της συστατικής πράξης της αμιγούς επιχεί¬ 
ρησης του Δήμου Κοιλάδος Ν. Λάρισας με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΑΝΑΠΤΥ¬ 
ΞΗΣ ΚΟΙΛΑΔΟΣ (Δ.Ε.ΑΓ.Α.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 277-284 και 291 του Π.Δ. 410/1995 (Α' 
231) όπως τροποποιήθηκε, συμπληρώθηκε και ισχύει σή¬ 
μερα, 


β) Του άρθρου 6του Ν. 2503/1997 

γ) Του άρθρου 1 παρ. 2ατου Ν. 2469/1997 

2. Την υπ’ αριθμ. 23982/26.11.2004 απόφασή μας (ΦΕΚ 
1683/τ. Β/18-12-2001) με την οποία συστήθηκε η «Δημοτι¬ 
κή Επιχείρηση Αγροτικής Ανάπτυξης Κοιλάδος 
(ΔΕ.ΑΓ.Α.Κ.) του Δήμου Κοιλάδος του Νομού Λάρισας 
όπως αυτή τροποποιήθηκε με την υπ’ αριθμ. 5914/ 
22.4.2002 απόφασή μας (ΦΕΚ637/τ. Β723.5.2002). 

3. Την υπ’ αριθμ. 95/2004 απόφαση του Δημοτικού Συμ¬ 
βουλίου του Δήμου Κοιλάδος περί «Τροποποίησης συ¬ 
στατικής πράξης της αμιγούς Επιχείρησης του Δήμου με 
την επωνυμία Δημ. Επιχείρηση Αγροτικής Ανάπτυξης Κοι- 
λάδος». 

4. Την υπ’ αριθμ. 2682/21.5.2001 απόφασή μας, παροχή 
εξουσιοδότησης υπογραφής στον Προϊστάμενο της Δι¬ 
εύθυνσης Αυτοδιοίκησης και Αποκέντρωσης «Με εντολή 
Γενικού Γραμματέα Περιφέρειας Θεσσαλίας», αποφασί¬ 
ζουμε: 

Τροποποιούμε την υπ’ αριθμ. 23982/26.11.2004 απόφα¬ 
σή μας (ΦΕΚ 1683/τ. Β7 18.12.2001) με την οποία συστή¬ 
θηκε η «Δημοτική Επιχείρηση Αγροτικής Ανάπτυξης Κοι- 
λάδος (ΔΕ.ΑΓ.Α.Κ.)» του Δήμου Κοιλάδος του Νομού Λά¬ 
ρισας όπως αυτή τροποποιήθηκε με την υπ’ αριθμ. 5914/ 
22.4.2002 απόφασή μας (ΦΕΚ 637/τ, Β723.5.2002) ως 
εξής: 

Ορίζει έδρα της Δημοτικής Επιχείρησης Αγροτικής 
Ανάπτυξης Κοιλάδος (ΔΕ. ΑΓ. Α.Κ.) το ΔΔ Ραχούλας αντί 
της έδρας του Δήμου που είναι η Κοιλάδα. 

Από τις διατάξεις της παρούσας δεν προκαλείται δαπά¬ 
νη σε βάρος του προϋπολογισμού του Δήμου Κοιλάδος. 

Κατά τα λοιπά ισχύει η υπ’ αριθμ. 23982/26.11.2004 
απόφασή μας (ΦΕΚ 1683/τ. Β 7 18.12.2001) όπως αυτή 
τροποποιήθηκε με την υπ’ αριθμ. 5914/22.4.2002 απόφα¬ 
σή μας (ΦΕΚ637/τ. Β723.5.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης α.α. 

Γ. ΣΑΚΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




